"Mungkin perkara ini akan menjadi pengajaran buat diri saya sendiri," itu kata pelakon Nora Danish kepada sebuah portal berita.

Nora, 32 berkata, ekoran kejadian dia memuat naik fotonya di Instagram yang mana foto itu memperlihatkan dia memegang tangan Farid Kamil bagi mempromosikan filem Pengantin Malam sehingga membuatkan isteri aktor itu menegurnya.

Tambahnya lagi, keadaan itu juga akan membuatkan dia lebih berhati-hati untuk bekerjasama dengan mana-mana pelakon lelaki berstatus suami orang agar tidak melukakan mana-mana pihak.

"Kalau boleh saya enggan memberi sebarang komen berkenaan dengan isu ini sebab takut apa yang saya komen akan akan membuatkan keadaan menjadi lebih teruk.

"Cuma selepas ini saya akan lebih berhati-hati apabila bekerjasama dengan pelakon lelaki yang berstatus suami orang", ujar Nora lagi.

Terdahulu, Diana meluahkan perasaan tidak puas hati dalam Instagram miliknya dengan menyindir seorang artis yang memegang tangan suaminya ketika bergambar untuk mempromosikan sebuah filem.

Tanpa menyebut siapakah individu itu, umum dapat mengagak artis tersebut adalah Nora Danish yang diminta bergambar bersama Farid bagi mempromosikan filem Pengantin Malam.

Tindakan Diana telah mendapat respons kurang senang daripada sebahagian pengikutnya di Instagram malah ada yang menganggap dia bersikap kebudak-budakan dan tidak matang.

Sementara itu, dia mengakui sejak akhir-akhir ini dia sering menjadi bahan kontroversi bertimpa-timpa namun menganggap ia sebagai satu dugaan buatnya. - <strong>Malaysian Digest</strong>

&nbsp;