Tinggal dua hari sahaja sepak mula Piala Dunia 2014 bakal bermula kali ini di negara tuan rumah Brazil. Sebanyak 64 perlawanan bola sepak bertaraf dunia akan diadakan di 12 buah stadium bakal bermula Khamis ini.

Mynewshub.my menggariskan di sini sembilan fakta berkaitan <strong><a title="Mogok Ancam Pembukaan Piala Dunia" href="http://mynewshub.my/main/2014/06/10/mogok-ancam-pembukaan-piala-dunia/" target="_blank">Piala Dunia</a></strong> FIFA sebagai pengetahuan kepada kaki bola menjelang sepak mula.

<strong>Negara manakah yang paling banyak menjuarai piala berkenaan?</strong>

Negara tuan rumah Brazil telah memenangi Piala Dunia FIFA sebanyak lima kali.

<strong>Berapa kalikah negara tuan rumah telah memenangi Piala Dunia FIFA?</strong>

Sejak 19 edisi Piala Dunia telah diadakan, negara tuan rumah yang berjaya menjuarainya ada enam negara, Uruguay pada 1930, Itali pada 1934, Jerman pada 1974, Argentina pada 1978 dan Perancis pada 1998.

<strong>Brazil turut menjadi tuan rumah pada Piala Dunia FIFA edisi 1950, apakah dua buah negara yang dilarang dari menyertai pusingan<a title="Zahid Bidas Ahli Politik Guna Kelayakan Undang-Undang Untuk Bela Hak Asasi Penjenayah" href="http://mynewshub.my/main/2014/05/09/zahid-bidas-ahli-politik-guna-kelayakan-undang-undang-untuk-bela-hak-asasi-penjenayah/" target="_blank"> kelayakan</a> edisi berkenaan?</strong>

Jerman dan Jepun.

<strong>Berapa kali Kanada berjaya melayakkan diri ke pusingan akhir Piala Dunia?</strong>

Sekali pada tahun 1986.

<strong>Pada Piala Dunia 2010, berapa jumlah purata gol yang dijaringkan pada setiap perlawanan?</strong>

Purata sebanyak 2.3 jaringan dilakukan setiap perlawanan dengan jumlah keseluruhan 145 gol dijaringkan pada semua 64 perlawanan.

<strong>Berapa golkah yang dijaringkan pada perlawanan yang melibatkan paling banyak jaringan?</strong>

Pada tahun 1954, pasukan Austria menewaskan Switzerland 7-5 manakala perlawanan akhir paling banyak jaringan ialah menewaskan tuan rumah Sweden dengan jaringan 5-2.

<strong>Bilakah nombor mula digunakan di belakang jersi pemain?</strong>

Nombor mula digunakan di atas jersi pada tahun 1954, dan nombor jersi yang paling banyak menjaringkan gol ialah 9.

<strong>Siapakah pemain paling tua yang menjaringkan gol pada kejohanan Piala Dunia FIFA?</strong>

Pemain itu ialah dari Cameroon, Roger Milla pada usia 42 tahun 39 hari apabila beliau menjaringkan gol dalam <strong><a title="Tasha Bantu Kekasih Menang Perlawanan" href="http://mynewshub.my/main/2014/05/19/kehadiran-tasha-bantu-kekasih-menang-perlawanan/" target="_blank">perlawanan</a></strong> dengan Rusia pada 1994.

<strong>Siapakah pemain paling muda yang menjaringkan gol?</strong>

Pele dari Brazil menjaringkan gol pada usia 17 tahun 239 hari apabila dia menjaringkan gol pada 1958. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>