PETALING JAYA - Adik perempuan Ahli Parlimen Mersing, Datuk Dr Abdul Latiff Ahmad maut dalam kemalangan di Jalan Bahau-Keratong, berhampiran Jempol awal pagi Rabu.

Turut terkorban adalah suami mangsa.

Laporan awal mendapati Shamsiah Ahmad, 45, dan Ismail Atan, 52, yang terlibat dalam kemalangan kira-kira pukul 1.30 pagi Rabu maut ditempat kejadian akibat cederah parah di kepala dan badan.

Kedua-dua mangsa yang menaiki lori satu tan itu dikatakan dalam perjalanan dari Mersing, Johor, ke Bangi, Selangor. - <strong>mStar Online</strong>