Berlari adalah cara terbaik untuk mengekalkan tubuh badan ideal dan menguatkan stamina serta kekal cergas. Aktiviti ini merupakan sukan yang paling mudah dan boleh dikatakan tidak memerlukan sebarang kos selain boleh dilakukan bila-bila masa dan di mana-mana sahaja.

Antara tip-tip berguna kepada anda yang ingin memulakan aktiviti berlari ialah:

<a href="http://mynewshub.my/main/wp-content/uploads/2014/05/670px-Start-Jogging-Step-1.jpg"><img class="wp-image-273193 aligncenter" src="http://mynewshub.my/main/wp-content/uploads/2014/05/670px-Start-Jogging-Step-1.jpg" alt="670px-Start-Jogging-Step-1" width="500" height="334" /></a>

<strong>Cari sepasang kasut mengikut keselesaan anda serta memberi sokongan yang mencukupi.</strong>

Jika perlu, cari kasut yang sesuai di kedai sukan khusus. Kebiasaannya, kedai menjual peralatan sukan mempunyai segala jenis peralatan berkaitan. Tidak perlulah membeli seluar pendek jika anda sudah mempunyai seluar berlari sedia ada yang selesa.

<a href="http://mynewshub.my/main/wp-content/uploads/2014/05/670px-Start-Jogging-Step-2.jpg"><img class="wp-image-273194 aligncenter" src="http://mynewshub.my/main/wp-content/uploads/2014/05/670px-Start-Jogging-Step-2.jpg" alt="670px-Start-Jogging-Step-2" width="550" height="367" /></a>

<strong>Tetapkan matlamat anda.</strong>

Tetapkan tahap komitmen yang anda berasa selesa untuk berlari seperti masa, kelapangan dan tenaga. Tidak kira apa yang anda ingin capai dengan berlari, jika anda tidak biasa maka perlulah bermula dengan jarak pendek dahulu. Bak kata pepatah 'pelan-pelan kayuh'.

<a href="http://mynewshub.my/main/wp-content/uploads/2014/05/670px-Start-Jogging-Step-3.jpg"><img class="wp-image-273195 aligncenter" src="http://mynewshub.my/main/wp-content/uploads/2014/05/670px-Start-Jogging-Step-3.jpg" alt="670px-Start-Jogging-Step-3" width="550" height="367" /></a>

<strong>Putuskan sama ada ingin berlari di luar ataupun indoor (treadmill).</strong>

Berlari di luar akan memberikan kepelbagaian pemandangan, udara, laluan jalan dan keadaan geografi yang akan menyemarakkan semangat untuk berlari. Akan tetapi sedikit sebanyak ia akan menyebabkan ketegangan di bahagian kaki sekiranya anda menghentak kaki terlalu kuat di permukaan konkrit. Untuk mengelakkan ini, anda perlu memilih kasut berlari yang mempunyai daya hentakan lembut ataupun berlari di permukaan berumput. Jika berlari indoor pula, sedikit sebanyak anda mungkin berasa bosan kerana keadaan treadmill yang statik. Lebih-lebih lagi jika tidak mempunyai peralatan tersebut di rumah, anda perlu mengunjungi gim yang secara tidak langsung menyebabkan kos bertambah.

<a href="http://mynewshub.my/main/wp-content/uploads/2014/05/670px-Start-Jogging-Step-4.jpg"><img class="wp-image-273196 aligncenter" src="http://mynewshub.my/main/wp-content/uploads/2014/05/670px-Start-Jogging-Step-4.jpg" alt="670px-Start-Jogging-Step-4" width="550" height="367" /></a>

<strong>Lakukan senaman kecil dahulu sebelum berlari.</strong>

Senaman ringan ini amat penting sebelum berlari kerana ia akan mengurangkan kemungkinan kecederaan. Pastikan otot di bahagian kaki seperti betis, peha, pergelangan lutut dan tapak kaki diberikan pengkhususan lebih sebelum berlari.

<a href="http://mynewshub.my/main/wp-content/uploads/2014/05/670px-Start-Jogging-Step-5.jpg"><img class="wp-image-273198 aligncenter" src="http://mynewshub.my/main/wp-content/uploads/2014/05/670px-Start-Jogging-Step-5.jpg" alt="670px-Start-Jogging-Step-5" width="550" height="367" /></a>

<strong>Bawa rakan anda bersama.</strong>

Cari rakan yang ingin melakukan aktiviti ini bersama kerana salah satu inspirasi dalam berlari ialah pengaruh dari rakan yang akan memberikan kita semangat.

<a href="http://mynewshub.my/main/wp-content/uploads/2014/05/670px-Start-Jogging-Step-6.jpg"><img class="wp-image-273200 aligncenter" src="http://mynewshub.my/main/wp-content/uploads/2014/05/670px-Start-Jogging-Step-6.jpg" alt="670px-Start-Jogging-Step-6" width="550" height="355" /></a>

<strong>Lakukanya setiap hari.</strong>

Aktiviti berlari mungkin agak sukar untuk dijadikan tabiat. Jika anda perlukan masa sesuai, lakukanlah pada hari Ahad. Kekerapan berlari akan menyebabkan stamina bertambah dan seterusnya membolehkan anda berlari lebih jauh lagi.

<a href="http://mynewshub.my/main/wp-content/uploads/2014/05/670px-Start-Jogging-Step-7.jpg"><img class="wp-image-273202 aligncenter" src="http://mynewshub.my/main/wp-content/uploads/2014/05/670px-Start-Jogging-Step-7.jpg" alt="670px-Start-Jogging-Step-7" width="550" height="367" /></a>

<strong>Berseronoklah dengan berlari.</strong>

Anda secara tidak langsung membina gaya hidup yang memberikan kesihatan kepada fizikal dan mental secara nalurinya. Selain membolehkan anda bertemu kawan baru, keunikan berlari ialah tidak ada pemenang dan tidak ada yang tewas. Andalah juara dan andalah pemenangnya demi kesihatan lebih baik.

Oleh: <strong>hzqahmd/ MYNEWSHUB.MY</strong>