Kerja memfitnah dan menabur cerita palsu berkenaan para pemimpin kerajaan Barisan Nasional (BN) oleh parti pakatan pembangkang sebenarnya lumrah dan sememangnya menjadi kebiasaan sejak dari dahulu lagi.

<strong>Bermula dari fitnah dan provokasi menggunakan mulut, akhbar sehingga tercetusnya tragedi hitam 13 Mei 1969 sehinggalah cara terkini menggunalan laman sosial dan internet, semuanya sudah kerja biasa mereka.</strong>

<strong>Budaya sebegini dalam pakatan yang menggelarkan diri mereka "Pakatan Rakyat" sememangnya sudah sebati dan ia kebanyakannya ditunjangi oleh parti DAP.</strong>

Selepas tewas pada Pilihan Raya Kecil (PRK) Parlimen Teluk Intan pada 31 Mei lepas melalui calon mereka Dyana Sofya Mohd Daud, DAP kini terus mengorak langkah baru dalam fitnah dan menabur kepalsuan.

Mereka kini menggunakan Ahli Parlimen DAP-Bukit Bendera, <strong><a title="Should taxpayers’ money be used to fund the Deputy Prime Minister’s “beach holiday”?" href="http://www.zairil.com/should-taxpayers-money-be-used-to-fund-the-deputy-prime-ministers-beach-holiday/" target="_blank">Zairil Khir Johari</a></strong> untuk meneruskan kerja memfitnah dengan menjadikan Timbalan Perdana Menteri Tan Sri Muhyiddin Yassin sebagai mangsa.

<strong>Modal Lapuk Fitnah Lawatan Muhyiddin Ke Dubai</strong>

Dalam laman blog Zairil semalam, beliau menulis satu artikel bertajuk "Should Tax Payers Should taxpayers’ Money Be Used To Fund The Deputy Prime Minister’s “beach holiday”?" - Patutkah Wang Pembayar Cukai Digunakan Untuk Membiayai 'Percutian Pantai' Timbalan Perdana Menteri?.

Biarpun sudah dijelaskan pejabat Timbalan Perdana Menteri, Zairil menyorot kembali cerita fitnah berkenaan<span style="color: #0000ff"> <strong><a title="PM, Isteri Mulakan Lawatan Rasmi Ke UAE" href="http://mynewshub.my/main/2014/05/18/pm-isteri-mulakan-lawatan-rasmi-ke-uae/" target="_blank"><span style="color: #0000ff">lawatan kerja</span></a></strong></span> rasmi Muhyiddin ke Dubai, Emiriyah Arab Bersatu (UAE) yang melibatkan beberapa program bermain golf.

Sebelum ini, Zairil dan seorang lagi Ahli Parlimen Bukit Mertajam Steven Sim Chee Keong mendedahkan satu maklumat yang didakwa mereka sebagai jadual rasmi lawatan Muhyiddin ke Dubai April lepas.

Pejabat Muhyiddin kemudiannya, menjelaskan bahawa tindakan kedua-dua Ahli Parlimen berkenaan sebagai berniat jahat dan maklumat berkenaan sebenarnya hanyalah jadual yang masih di peringkat perbincangan dan belum dimuktamadkan.

Dalam fitnah isu berkenaan, Zairil berkata Muhyiddin menghabiskan lima hari dalam lawatannya dari 8 hingga 12 April 2014 dengan hanya menghabiskan tiga jam sahaja untuk benar-benar bekerja.

Artikel berkenaan dikeluarkan oleh laman portal Malaysia Chronicle bertarikh 9 April lepas.

<strong>Kenyataan Pejabat Timbalan Perdana Menteri Jelaskan Semuanya</strong>

Dalam kenyataan penjelasan pejabat Timbalan Perdana Menteri turut menghuraikan setiap tugas yang dihadiri dan dilaksanakan Muhyiddin ketika di <a title="Thaksin Shinawata Nafi Mati Di Dubai" href="http://mynewshub.my/main/2013/04/03/thaksin-nafi-mati-di-dubai/" target="_blank"><strong><span style="color: #0000ff">Dubai</span></strong>.</a>

<strong>Pada 8 April, Muhyiddin diberi penghormatan oleh kerajaan Emiriyah Arab Bersatu (UAE) untuk menyampaikan ucaptama di Mesyuarat Pelaburan Tahunan (AIM).</strong>

<strong>Dalam pertemuannya dengan Naib Presiden dan Perdana Menteri UAE dan Pemerintah Dubai Sheikh Mohammed Rashid Al Maktoum berserta beberapa ketua kerajaan yang menghadiri AIM, Muhyiddin berkongsi pengalaman Malaysia dalam persekitaran perniagaan antarabangsa dan menarik pelaburan asing.</strong>

<strong>Dalam pertemuan yang sama, Muhyiddin turut menyampaikan ucapan terima kasih kerajaan Malaysia kepada Sheikh Mohammed Rashid Al Maktoum atas bantuan kerajaan UAE dalam operasi mencari dan menyelamat pesawat Malaysia Airlines (MAS) MH370.</strong>

Muhyiddin juga menghadiri Pameran Pendidikan dan Latihan Teluk (Getex) dan melancarkan pavilion Malaysia di Pusat Konvensyen dan Pameran Antarabangsa Dubai selain menerima kunjungan Menteri Pelajaran UAE Humaid Mohammed Al Qatami dan Menteri Kebudayaan, Pembangunan Belia dan Masyarakat Sheikh Nahyan Mubarak Al Nahyan di venue itu.

Dalam usaha untuk memperkukuhkan hubungan perniagaan dan perdagangan antara Malaysia dan UAE, kenyataan Pejabat Timbalan Perdana Menteri menyebut Muhyiddin dijemput untuk menyertai acara golf bersama ahli-ahli perniagaan dari kedua-dua negara.

<strong>Menurut kenyataan itu, segala perbelanjaan untuk acara golf rangkaian perniagaan itu dibiayai sepenuhnya syarikat-syarikat persendirian dan sama sekali tidak menggunakan peruntukan kerajaan.</strong>

<strong>Selain itu, <span style="color: #0000ff"><a title="Muhyiddin Sertai Tahlil Almarhum Sultan Azlan Shah" href="http://mynewshub.my/main/2014/05/30/muhyiddin-sertai-tahlil-almarhum-sultan-azlan-shah/" target="_blank"><span style="color: #0000ff">Muhyiddin </span></a></span>turut bermain golf dalam satu program anjuran Tourism Malaysia pada 14 April bagi tujuan promosi Tahun Melawat Malaysia 2014 dan bukannya program anjuran peribadi beilau.</strong>

Sesudah fitnah lawatan di Dubai menjadi 'sejuk' kini Zairil cuba menarik perhatian murahan dari orang ramai dengan menungkit pula lawatan Timbalan Perdana Menteri ke Melbourne, Australia pada dua tahun lepas.

Konon-kononnya dari bunyi penceritaan Zairil, Muhyiddin ke Melbourne dan Gold Coast adalah sebagai percutian di tepi pantai.

Bagaimanapun berdasarkan jadual lawatan sebenar, tiada isu dan ia kelihatan biasa sebagai satu lawatan kerja rasmi seorang pemimpin negara.

<a href="http://mynewshub.my/main/wp-content/uploads/2014/06/JadualMuhyiddin_1.jpg"><img class="size-large wp-image-279210 aligncenter" src="http://mynewshub.my/main/wp-content/uploads/2014/06/JadualMuhyiddin_1-549x733.jpg" alt="JadualMuhyiddin_1" width="549" height="733" /></a>

<a href="http://mynewshub.my/main/wp-content/uploads/2014/06/JadualMuhyiddin_2.jpg"><img class="size-large wp-image-279212 aligncenter" src="http://mynewshub.my/main/wp-content/uploads/2014/06/JadualMuhyiddin_2-549x733.jpg" alt="JadualMuhyiddin_2" width="549" height="733" /></a>

<strong>Rakyat Sudah Mula Buka Mata Dan Matang</strong>

Biarlah apa sahaja tindakan dan langkah yang diambil oleh DAP dalam memfitnah para pemimpin kerajaan, rakyat jelasnya sudah pun membuka mata apabila Dyana Sofya tewas di Teluk Intan biarpun dengan majoriti kecil.

Anak mendiang Pengerusi DAP Karpal Singh, Ramkarpal yang baru menang kerusi Parlimen Bukit Gelugor juga terkesan dek kesedaran rakyat kerana peratus mengundi yang keluar pada hari pengundian PRK adalah yang terendah dalam sejarah politik negara.

Hanya 46,099 pengundi keluar mengundi berbanding jumlah keseluruhan 82,283 orang pengundi dengan 56.04 peratus pengundi yang keluar menunaikan tanggungjawab masing-masing.

Kita mungkin bakal melihat banyak lagi rentetan kejadian yang menunjukkan penolakan rakyat Malaysia kepada parti DAP yang semakin memualkan dengan fitnah dan kepalsuan. - <strong>MYNEWSHUB.MY</strong>

Oleh : <strong>KUMBANG WIRA</strong>