<p style="text-align: justify;">KUALA LUMPUR - Kraftangan Malaysia akan menganjurkan Pertandingan Menulis Esei Seni Kraf Malaysia 2014.</p>
<p style="text-align: justify;">Kraftangan Malaysia dalam satu kenyataan media memberitahu, pertandingan itu bertujuan meningkatkan kepekaan orang ramai terhadap seni kraf.</p>
<p style="text-align: justify;">"Ia juga bertujuan menyematkan rasa kecintaan masyarakat terhadap industri kraf Malaysia," jelas kenyataan itu hari ini.</p>
<p style="text-align: justify;">Menurut kenyataan itu, pertandingan itu terbuka secara percuma kepada semua warga Malaysia berumur 18 tahun ke atas.</p>
<p style="text-align: justify;">Jelas kenyataan itu, mereka yang berminat menyertainya diminta malayari laman web www.kraftangan.gov.my untuk maklumat lanjut.</p>
<p style="text-align: justify;">"Sebarang pertanyaan boleh juga menghubungi Urusetia Pertandingan di talian 03-2162 7459 atau 03-2162 7533," kata kenyataan itu. - mynewshub.my</p>
<p style="text-align: justify;"></p>