<strong>Ini bukan pertama kali portal-portal pembangkang memutar belit kenyataan pemimpin negara dengan tujuan menimbulkan kemarahan dan kebencian rakyat Malaysia.</strong>

Sudah banyak kes yang berlaku termasuk yang terbaru kononnya <strong><a title="Najib Puas Hati Dengan Kabinet Sekarang" href="http://mynewshub.my/main/2014/06/25/najib-puas-hati-dengan-kabinet-sekarang/" target="_blank">Datuk Seri Najib Razak</a></strong> suruh UMNO mencontohi perjuangan kumpulan pengganas di Iraq dalam satu ucapan di majlis ulangtahun ke-20 UMNO Bahagian Cheras Isnin lalu.

Penganjur program, Ketua UMNO Bahagian Cheras Datuk Seri Syed Ali Alhabshee menyelar tindakan sesetengah pihak yang sengaja memutarbelitkan ucapan Najib di majlis tersebut.

<strong>Beliau berkata Najib dalam ucapannya tidak sama sekali meminta anggota UMNO mencontohi perjuangan <a title="Kumpulan Militan Bunuh 30 Askar Iraq" href="http://mynewshub.my/main/2014/06/22/kumpulan-militan-bunuh-30-askar-iraq/" target="_blank">militan </a>kumpulan negara Islam Iraq dan jajahannya (Isil).</strong>

<strong>"Pembangkang sebenarnya tidak memahami intipati ucapan Najib dan sengaja diputarbelitkan bagi menjatuhkan reputasi Perdana Menteri," tegasnya.</strong>

Syed Ali berkata Najib sekadar memberikan contoh yang membawa maksud betapa 'strategi yang betul' akan menjanjikan kemenangan.

Beliau berkata maksud ucapan Najib ialah untuk mencapai kejayaan maka UMNO perlu mempunyai strategi yang berkesan untuk mengalahkan musuh terutama parti pembangkang.

"Ini tidak bermakna Perdana Menteri mahukan supaya anggota UMNO bergerak secara militan... beliau sekadar mengambil contoh apa yang sedang berlaku di Iraq," jelas Syed Ali.

Syed Ali mengulas laporan dalam portal berita The Malaysian Insider (TMI), yang menyiarkan kenyataan beberapa pemimpin pembangkang dan penganalisis politik yang memutarbelitkan kenyataan Najib berhubung ucapannya pada majlis berkenaan dengan menuduh Najib menggesa anggota UMNO supaya mencontohi gerakan ISIL di Iraq.

"Najib tidak suruh kita (UMNO) ikut cara mereka (ISIL), tetapi bermaksud supaya kita melihat kepada strategi yang betul mampu mengalahkan bilangan musuh yang besar," katanya.

Syed Ali berkata, strategi yang berkesan dapat dijadikan contoh bagaimana tentera Islam yang kecil bilangannya berjaya mengalahkan tentera Quraish semasa Perang Badar.

"Najib mahu ahli-ahli UMNO melihat kepada strategi ISIL yang hanya mempunyai 1,300 orang tetapi berjaya mengalahkan 30,000 tentera Iraq.

Tambahnya, Najib yang juga Presiden UMNO mahu anggota parti merangka dan mempunyai strategi yang berkesan untuk meraih <strong><a title="Van Persie Minta Belanda Terus Fokus Buru Kemenangan" href="http://mynewshub.my/main/2014/06/14/van-persie-minta-belanda-terus-fokus-buru-kemenangan/" target="_blank">kemenangan besar </a></strong>terutama pada Pilihanraya Umum (PRU) akan datang.

<strong>"Pembangkang sebenarnya tidak memahami intipati ucapan Najib dan sengaja diputarbelitkan bagi menjatuhkan reputasi Perdana Menteri," tegas beliau.</strong>

<strong>Lagipun jelas Syed Ali, pembangkang termasuk beberapa penganalisis politik yang menyerang Najib tidak hadir pada majlis berkenaan.</strong>

<strong>"Bagaimana mereka boleh mereka-reka cerita yang tidak betul," katanya sambil menyifatkan kecaman terhadap Najib dalam portal berita itu sebagai tohmahan jahat.</strong>

Sejak Selasa, portal-portal pembangkang menyerang Najib 'kiri-kanan' dengan berdasarkan berita 'spin' yang disiarkan oleh TMI dengan tajuk 'UMNO should get some tips from Isil militants, says Najib'.

Berita itu kemudiannya diulas oleh pemimpin pembangkang sehingga keluar dari konteks asal ucapan Najib.

Awal tahun lalu, Najib juga berdepan dengan kejadian serupa, selepas ucapannya mengenai penurunan harga barang telah dipetik luar konteks sebagai penurunan harga sayur kangkong.

Portal pembangkang mudah menyebarkan berita yang 'diputar' kerana kebanyakkan penyokong pembangkang jenis percaya membabi-buta tanpa merujuk sumber asal. - <a title="Sumber" href="http://www.agendadaily.com/arkib/arkib-agenda-daily/berita-muka-hadapan/319-muka-hadapan/12017-ucapan-pm-diputar-belit-untuk-timbulkan-kebencian.html" target="_blank"><strong>Agendadaily</strong></a>