<p style="text-align: justify;">KUALA LUMPUR - PAS Selangor memberi jaminan akan mengambil tindakan ke atas ahli parti itu yang didapati membuat kutipan haram ke atas peniaga pasar malam dan pasar pagi di negeri itu.</p>
<p style="text-align: justify;">Setiausaha Perhubungan PAS Selangor, Mohd. Khairuddin Othman berkata, terdapat khabar angin ada ahli PAS menuntut wang daripada peniaga pasar malam dan pasar pagi di Selangor.</p>
<p style="text-align: justify;">"PAS Selangor belum menerima apa-apa laporan atau bukti berhubung khabar angin tersebut.</p>
<p style="text-align: justify;">"Jika terdapat bukti kukuh, PAS Selangor akan memanggil mana-mana ahli PAS yang membuat kutipan haram untuk memberi penjelasan dan kemungkinan tindakan diambil," katanya melalui satu kenyataan media hari ini.</p>
<p style="text-align: justify;">Mohd. Khairuddin bagaimanapun percaya ahli PAS yang menganggotai Jawatankuasa Penduduk (JKP) atau Jawatankuasa Kemajuan dan Keselamatan Kampung (JKKK) tidak melakukan perkara terkutuk itu</p>
<p style="text-align: justify;">Menurutnya, JKP dan JKKK yang menguruskan pasar-pasar terbabit mengumpul dana daripada pengurusan itu untuk membiayai program penduduk setempat.</p>
<p style="text-align: justify;">Namun, PAS Selangor menerima keputusan kerajaan negeri supaya pentadbiran pasar malam dan pasar pagi diserahkan semula kepada pihak berkuasa tempatan (PBT) berikutan insiden itu.</p>
<p style="text-align: justify;">"Dorongan utama JKP dan JKKK menguruskan pasar malam dan pasar pagi agar kehadiran mereka dirasai rakyat dan untuk memastikan tiada anasir tidak diingini menyusup kawasan mereka," katanya.</p>
Sebuah akhbar keluaran Selangor baru-baru ini melaporkan terdapat ahli politik membuat kutipan haram ke atas peniaga pasar malam dan pasar pagi di negeri itu. - mynewshub.my

<blockquote class="twitter-tweet" lang="en"><p>Ahli PAS `Pow’ Peniaga Pasar Malam Selangor! <a href="http://t.co/wXjIMQQtNP">http://t.co/wXjIMQQtNP</a> via <a href="https://twitter.com/ShareThis">@sharethis</a></p>&mdash; mynewshub (@mynewshub) <a href="https://twitter.com/mynewshub/statuses/464742266070781952">May 9, 2014</a></blockquote>
<script async src="//platform.twitter.com/widgets.js" charset="utf-8"></script>