JOHOR BAHRU - Aliran trafik menuju ke Singapura di Kompleks Kastam, Imigresen dan Kuarantin (CIQ) Bangunan Sultan Iskandar di sini, berjalan lancar.

Tinjauan BH sejak jam 5 pagi tadi mendapati tidak berlaku sebarang bantahan atau kesesakan luar biasa di CIQ.

Pelbagai kenderaan termasuk motosikal dan bas kilang bergerak lancar menuju pintu masuk CIQ.

Jumaat lalu, keengganan dua pemandu bas kilang membayar kadar tol baharu menyebabkan berlaku kesesakan teruk di CIQ hingga menyebabkan pekerja Malaysia terpaksa berjalan kaki di Tambak Johor menuju ke Singapura. - <strong>Berita Harian</strong>