Kekejaman rejim zionis Isreal terhadap penduduk di Gaza sememangnya mendapat perhatian seluruh masyarakat dunia yang tidak bersetuju dengan Israel yang terus-terusan membedil insan-insan yang tidak berdosa sejak tiga minggu lalu.

Dalam usaha mendoakan kesejahteraan penduduk di Gaza, penduduk di Malaysia juga tidak terkecuali menjalankan boikot sebagai salah satu cara menentang keangkuhan dan kesombongan zionis Isreal.

Antara yang teruk terjejas disebabkan usaha boikot ini adalah syarikat peruncitan besar, Tesco yang dikatakan menjana dana kewangan kepada pasukan ketenteraan Israel.

Namun, baru-baru ini pihak Tesco telah mengeluarkan kenyataan medianya yang mengatakan bahawa mereka langsung tidak terlibat atau menyokong mana-mana kempen bersifat politik, keganasan atau penindasan yang berlaku di dunia.

Menerusi kenyataan daripada Pengarah Perhubungan Kerajaan dan Hal Ehwal Korporat, Tesco Malaysia, Azlam Shah Alias, Tesco menolak sekeras-kerasnya sebarang dakwaan bahawa mereka menyumbang keuntungannya kepada<strong> <a title="McDonalds Malaysia Nafi Biaya Dana Kewangan Untuk Israel " href="https://www.google.com/url?q=http://mynewshub.my/main/2014/07/25/mcdonalds-malaysia-nafi-biaya-dana-kewangan-untuk-israel/&amp;sa=U&amp;ei=RknfU42OFIqNuATRo4CQAQ&amp;ved=0CAYQFjAA&amp;client=internal-uds-cse&amp;usg=AFQjCNFRI3eouDfKMtRG1lOQrxXVxQzsyA" target="_blank">Israel</a></strong>.

<strong>"Sebagai sebuah syarikat yang telah disenarai awam yang tidak bersifat politik, kami patuh sepenuhnya kepada polisi kami untuk tidak membuat sebarang sumbangan dan tajaan berbentuk politik. Sebarang dakwaan yang bertentangan akan dianggap sebagai satu fitnah," katanya.</strong>

Menurutnya lagi, salah satu nilai utama yang diamalkan Tesco ialah untuk menjalankan perniagaan secara bertanggungjawab dan beretika, dan mereka memang berpegang teguh kepada prinsip tersebut sejak dari dahulu lagi.

Jadi, diharapkan dengan penjelasan yang diberikan, sedikit sebanyak dapat menjawab keraguan anda di luar sana. - <strong>MYNEWSHUB.MY</strong>
<p style="text-align: center;"><a href="http://mynewshub.my/main/wp-content/uploads/2014/08/tesco1.jpg"><img class="alignnone size-full wp-image-296847" src="http://mynewshub.my/main/wp-content/uploads/2014/08/tesco1.jpg" alt="tesco1" width="700" height="753" /></a></p>
Oleh: <strong>JULIANA JOHAR</strong>

&nbsp;