KUALA LUMPUR - UMW Toyota Motor menawarkan rebat tunai sehingga RM2,000 kepada orang ramai yang membeli kenderaan jenama Toyota bersempena sambutan kemerdekaan tahun ini.

UMW Toyota Motor dalam satu kenyataan media memberitahu, tawaran itu sah kepada pembeli dari 1 hingga 31 Ogos ini.

"Bersempena sambutan Kemerdekaan Ke-57, UMW Toyota Motor membuat tawaran hebat kepada model popular Toyota sepanjang Ogos ini.

"Pembeli Vios (E, G, TRD), Camry, Altis dan Hilux akan mendapat rebat tunai RM2,000 manakala pembeli Vios J akan turut menikmati penjimatan RM1,000. Tawaran ini cuma sah sehingga 31 Ogos 2014," kata kenyataan itu hari ini.

Menurut kenyataan itu, rebat bayaran deposit turut diberikan untuk pembeli Innova dan Avanza dan tawaran khas untuk pembeli Alphard dan Previa daripada pengedar Toyota yang sah.

Orang ramai yang mahu mendapat maklumat lanjut diminta menghubungi talian 1-800-8-869682 atau melayari laman web www.toyota.com.my. - mynewshub.my