Instagram merupakan salah satu aplikasi yang digunakan dengan meluas oleh pengguna untuk berkongsi gambar yang dirakamkan dengan menggunakan peranti pintar.

Ia membolehkan penggunanya untuk mengambil gambar, mengedit dan berkongsi gambar di laman sosial seperti Facebook, Twitter, Foursquare, Tumblr, Flickr dan juga di Instagram itu sendiri.

Pelbagai jenis penuras disediakan dalam aplikasi berkenaan untuk memberikan kesan tambahan kepada gambar, dan hari ini pihak Instagram menawarkan beberapa penambahan baru untuk aplikasi tersebut.

<a href="http://mynewshub.my/main/wp-content/uploads/2014/06/instagram-enam.jpg"><img class="alignnone wp-image-278105" src="http://mynewshub.my/main/wp-content/uploads/2014/06/instagram-enam.jpg" alt="instagram-enam" width="500" height="294" /></a>

Untuk menjadikan gambar lebih menarik, kini pihak Instagram melalui kemaskini Instagram 6.0 menyertakan fungsi penyuntingan tambahan.

Selepas memilih sesuatu kesan penuras, pengguna boleh memilih ikon penyuntingan untuk mengawal kadar kecerahan gambar, dan beberapa perkara yang lain.

Selain itu, pengguna juga boleh dwi-tap pada sesuatu penuras untuk mengakses dan mengawal kesan sesuatu efek ditambah pada gambar.

Menurut Instagram, perkara ini memberikan peluang kepada para pengguna mereka untuk terus kreatif dalam hadir dengan gambar-gambar yang menarik sebelum dikongsikan bersama yang lain.

Kemaskini ini diperkenalkan untuk pengguna iPhone dan Android. Sekiranya anda merupakan pengguna Instagram, anda boleh mengemaskini aplikasi anda dan menggunakan fungsi baru yang dibawakan oleh Instagram ini.

Oleh: <strong>hzqahmd</strong>