ARGENTINA – Nasib baik Argentina kalah, kalau tidak pastinya isteri penjaga gol pasukan berkenaan, Eliana Guercio, 36, sudah kehilangan suaminya, Sergio Romero kepada penyanyi seksi, Rihanna selama seminggu.

Guercio, yang juga seorang model dan aktres itu sanggup meminjamkan suaminya itu kepada Rihanna selama seminggu jika Argentina menang dalam perlawanan akhir menentang Jerman.

Dia menyatakan demikian dalam twitter miliknya selepas Rihanna mendedahkan bahawa dia mengagumi Romero kerana berjaya mempertahankan tiang gol ketika Argentina menewaskan Holland, untuk pasukan itu melangkah ke perlawanan akhir.

Namun nampaknya hasrat itu tidak kesampaian apabila Argentina tewas kepada Jerman awal pagi tadi.

Dan mungkin juga Romero juga kecewa, kerana melepaskan bola dan juga gagal bersama Rihanna untuk tempoh seminggu.