KES rogol beramai-ramai bukanlah sesuatu yang luar biasa di India terutamanya di kalangan mereka yang berkasta rendah.

Dalam kes terbaru di Lucknow, India Timur, seorang <a title="Ibu Sebat Suspek Perogol Anaknya Berhadapan Tindakan – Polis" href="http://mynewshub.my/main/2014/05/30/ibu-sebat-suspek-perogol-anaknya-berhadapan-tindakan-polis/" target="_blank">ibu</a> menolak pampasan kira-kira RM27,000 yang mahu diberikan oleh kerajaan atas kematian anak perempuannya yang berusia 15 tahun akibat dirogol dan dibunuh oleh beberapa lelaki.

Sebaliknya, dia mahu para perogol itu dijatuhi hukuman mati atas kekejaman mereka.

<strong>"Duit tak mampu mengembalikan anak saya, tetapi hukuman gantung ke atas mereka akan menenangkan rohnya,"</strong> tegasnya, memetik <a href="http://www.dailymail.co.uk/news/article-2644801/Mother-Indian-girl-gang-raped-hanged-India-demands-death-penalty-killers-five-arrested.html" target="_blank"><strong>Daily Mail</strong></a>.

Mangsa bersama sepupunya yang berusia 14 tahun bukan sahaja dirogol dan dibunuh, malah mayat mereka digantung di atas sebuah pokok.

Kejadian itu menaikkan kemarahan penduduk kampung yang enggan menurunkan mayat mereka sehinggalah lima suspek termasuk dua anggota polis ditahan, Rabu lalu.

<a href="http://mynewshub.my/main/wp-content/uploads/2014/06/india-hanging.jpg"><img class="aligncenter size-medium wp-image-276347" src="http://mynewshub.my/main/wp-content/uploads/2014/06/india-hanging-300x225.jpg" alt="India Deadly Gang Rape" width="300" height="225" /></a>

Pada masa yang sama, bapa mangsa, Babu Ram, 55, melahirkan rasa kesalnya kerana pihak polis enggan memberi kerjasama sewaktu dia membuat aduan hanya kerana kasta rendah mereka.

<strong>"Bila ada gadis dirogol di Delhi, orang ramai melakukan protes di jalan-jalan di seluruh negara sehingga keadilan tercapai. Tapi, dalam kes kami, tidak berlaku begitu. Anda tidak boleh bersikap memilih, jika tidak tiada harapan untuk mendapat keadilan,"</strong> ujarnya.

<a href="http://mynewshub.my/main/wp-content/uploads/2014/06/article-0-1E5C98F100000578-603_634x447.jpg"><img class="aligncenter size-medium wp-image-276348" src="http://mynewshub.my/main/wp-content/uploads/2014/06/article-0-1E5C98F100000578-603_634x447-300x211.jpg" alt="Ibu Mangsa Rogol Di India Tolak Pampasan Oleh Kerajaan" width="300" height="211" /></a>

Di bawah undang-undang India,<a title="Perogol ‘Reput’ Dalam Penjara 1,000 Tahun" href="http://mynewshub.my/main/2014/05/22/perogol-reput-dalam-penjara-1000-tahun/" target="_blank"> perogol</a> boleh dijatuhi hukuman penjara sehingga 20 tahun.

Oleh: <strong>ELZA / MYNEWSHUB.MY</strong>

&nbsp;