<strong>DALAM</strong> merungkai minsteri kehilangan pesawat Mas MH370 tempoh hari, kita lihat bagaimana Datuk Seri Najib Tun Razak bekerja keras dalam mencari apa juga solusi untuk menyelesaikan masalah tersebut.

Kini apabila terjadi pula insiden MH17, Perdana Menteri sekali lagi menunjukkan komitmen luar biasanya.

Semalam beliau mengakui tidak berpeluang melelapkan matanya sejak terjadinya nahas MH17 di Ukraine pada Khamis lalu kerana sibuk menghubungi pemimpin negara lain.

Katanya, beliau sibuk berusaha mendesak pemimpin dunia supaya tidak membiarkan penjenayah terlepas tanpa dikenakan hukuman berat dan supaya mayat mangsa dapat dibawa pulang dalam masa terdekat.

"Kita hendak sebelum Raya ini, mangsa itu dapat dibawa keluar. Dan mereka yang sudah dikenalpasti indentitinya, kerajaan Malaysia akan membawa mereka pulang ke tanah air dan boleh disemadi di bumi Malaysia," katanya.

Mungkin ramai tertanya-tanya, siapa agaknya pemimpin dunia yang dihubungi Najib.

<strong>Menurut sumber Mynewshub.my, antara pemimpin dunia yang telah dihubungi Perdana Menteri ialah;</strong>

<strong>1) Presiden Ukraine (Petro Poroshenko)</strong>

<strong>2) Presiden Rusia (Vladimir Putin)</strong>

<strong>3) Setiausaha Agung PBB (Ban Ki Moon)</strong>

<strong>4) Presiden Amerika (Barrack Obama)</strong>

<strong>5) Perdana Menteri Britain (David Cameron)</strong>

<strong>6)Perdana Menteri Belanda (Mark Rutte)</strong>

<strong>7) Perdana Menteri Australia (Tony Abbott)</strong>

<strong>8) Presiden Indonesia (SBY)</strong>

<strong>9) Perdana Menteri New Zeland (John Key)</strong>

<strong>10) Perdana Menteri SIngapura (Hsein Loong)</strong>

<strong>11) Putera Mahkota Abu Dhabi dan Bahrain</strong>

Semoga Allah memberi kekuatan kepada beliau untuk menggalas amanah dan tanggungjawab yang mencabar ini - Mynewshub.my