RECIFE - Seorang penyokong bola sepak terbunuh apabila dibaling mangkuk tandas ketika menyaksikan perlawanan bola sepak.

Seorang anggota polis yang tidak mahu namanya disiarkan berkata, insiden itu berlaku di antara penyokong kedua-dua pasukan selepas perlawanan antara Santa Cruz dan Parana berakhir di Stadium Arudda di sini, kelmarin (waktu tempatan).

<a href="http://mynewshub.my/wp-content/uploads/maut-tandas.jpg"><img class="aligncenter size-medium wp-image-266812" src="http://mynewshub.my/wp-content/uploads/maut-tandas-300x183.jpg" alt="maut tandas" width="300" height="183" /></a>

Pergaduhan itu tercetus selepas beberapa penyokong fanatik bertindak menanggalkan tiga mangkuk tandas dan membalingnya ke arah penyokong lawan.

Satu daripada mangkuk tandas itu kemudian terkena kepala seorang penonton.

Mangsa yang dikenali sebagai Paulo Ricardo dilaporkan maut di tempat kejadian. - REUTERS