<p style="text-align: justify;">NEW YORK - Lelaki paling tua di dunia yang masih hidup ialah Alexander Imich yang berusia 111 tahun, menurut Kumpulan Penyelidikan Gerontologi Torrance, California kelmarin.</p>
<p style="text-align: justify;">Imich dilahirkan di Poland pada 4 Februari 1903 dan berhijrah ke Amerika Syarikat pada tahun 1950-an.</p>
<p style="text-align: justify;">Dia berumur 111 tahun pada 4 Februari lalu dan kini tinggal di sebuah apartmen di Upper West Side Manhattan, New York.</p>
<p style="text-align: justify;">Namun, dia gagal mengatasi manusia paling tua yang masih hidup di dunia iaitu, Misao Okawa yang merupakan seorang wanita dari Jepun yang berusia 116 tahun.</p>
<p style="text-align: justify;">Dia tidak pernah minum arak, kerap makan ayam, ikan dan coklat.</p>
<p style="text-align: justify;">Imich juga mengekalkan gaya hidup sihat semasa muda apabila dia melakukan aktiviti berenang dan gimnastik.</p>
<p style="text-align: justify;">Dia pernah menjadi penyunting untuk buku Incredible Tales of the Paranorma pada tahun 1995 ketika berumur 92 tahun.</p>
<p style="text-align: justify;">Menurutnya, dia pernah menjadi profesor kimia di Poland sebelum berhijrah ke AS pada tahun 1951 bersama isterinya, Wela.</p>
<p style="text-align: justify;">Mereka kemudian tinggal di Waterbury, Connecticut.</p>
<p style="text-align: justify;">Selepas isterinya meninggal dunia pada tahun 1986, dia berpindah ke New York.</p>
<p style="text-align: justify;">Namun, pasangan itu tidak mempunyai anak.</p>
<p style="text-align: justify;">Menurutnya, ketiadaan anak mungkin menyebabkan umurnya panjang. - Agensi</p>
<p style="text-align: justify;"></p>