Peranti yang pada harga 'super' murah dengan spesikasi setiapnya boleh dikategorikan sangat baik berbanding dengan pengeluar-pengeluar yang lain, itulah Xiaomi.

Bermula esok, mereka akan mula menawarkan Redmi 1S di pasaran Malaysia, dimana ia akan dijual pada harga RM419.

Untuk fasa pertama ini, Xiaomi Malaysia akan menawarkan sebanyak 5000 unit untuk pengguna.

Xiaomi Redmi 1S membawakan skrin bersaiz 4.7-inci, dilengkapi cip pemprosesan Snapdragon 400, memori sebanyak 1GB RAM, kamera belakang 8-megapixel dan kamera hadapan 1.3-megapixel.

Redmi 1S turut hadir dengan sokongan dwi-SIM, disamping pengguna boleh memperluaskan ruangan storan dengan penggunaan mikro-SD.

Seperti peranti Xiaomi yang lain, ia turut dilengkapi dengan antaramuka MIUI, dan dijana menggunakan platform Android.

Selain Redmi 1S, Xiaomi Malaysia juga akan menawarkan 8,000 unit telefon pintar Mi 3 pada harga RM 769, 10,000 unit powerbank 10,400mAh ( RM 36) dan 5,000 unit powerbank 5,400mAh ( RM 25).

Satu lagi model yang akan memasuki pasaran Malaysia, iaitu Redmi Note akan mula dijual pada 22 Julai ini pada harga RM 509.

Pihak Xiaomi Malaysia turut berkongsi mengatakan yang mana mereka akan turut menawarkan Xiaomi Redmi 1S berwarna putih dipasaran Malaysia dalam beberapa minggu lagi.

Sumber: <a href="https://www.facebook.com/XiaomiMalaysia?hc_location=timeline" target="_blank">Xiaomi Malaysia</a>

Oleh: <strong>hzqahmd</strong>