Parti Gerakan menyerahkan kepada budi bicara Perdana Menteri Datuk Seri Najib Tun Razak tentang portfolis yang akan dipegang presiden mereka Datuk Mah Siew Keong  apabila dilantik menganggotai kabinet kelak.

Ketua Wanita parti itu Datuk Tan Lian Hoe menurut laporan portal bnbbc.my, Gerakan yakin dengan kebijaksanaan <strong><a title="Rosmah Kunjungi Isteri Perdana Menteri Perancis" href="http://mynewshub.my/main/2014/06/06/rosmah-kunjungi-isteri-perdana-menteri-perancis/">Perdana Menteri </a></strong>untuk meletakkan Mah pada kedudukan yang sebaiknya nanti.

<strong>“Kami letakkan kepercayaan serta budi bicara sepenuhnya kepada Perdana Menteri. Kami yakin dengan kebijaksanaan beliau yang lebih arif mengenai jawatan yang sesuai dengan Presiden kami,” katanya.</strong>

Beliau berkata demikian dalam sidang media mengenai penganjuran Larian Anti Rasuah di Wisma<strong><a title="Peguam Negara Tiada Kaitan Dalam Isu Bible – Gerakan" href="http://mynewshub.my/main/2014/06/05/peguam-negara-tiada-kaitan-dalam-isu-bible-gerakan/" target="_blank"> Gerakan</a></strong> Ipoh, semalam.

Perdana Menteri yang juga merangkap Pengerusi Barisan Nasional (BN) dalam rangka lawatannya ke China baru-baru ini mengumumkan bahawa Mah bakal dilantik sebagai Menteri sekiranya menang dalam Pilihan Raya Kecil (PRK) Teluk Intan pada 31 Mei lalu.

Semalam menurut sumber dari Putrajaya rombakan kabinet akan dilakukan sebelum akhir bulan ini yang dijangka akan menyaksikan dua menteri baharu dilantik.

Selain itu ia juga akan memberi kesan kepada tiga menteri yang sedang berkhidmat ketika ini.

Berdasarkan sumber itu, Perdana Menteri sedang meneliti butiran lebih terperinci mengenai perubahan itu yang pastinya akan melibatkan Presiden MCA dan Gerakan.

Ia juga berikutan sambutan yang begitu baik diterima Najib sewaktu di <strong><a title="Warga China Beriadah Di Pantai Penuh Sampah" href="http://mynewshub.my/main/2014/06/05/warga-china-seronok-beriadah-di-pantai-penuh-sampah/" target="_blank">China</a></strong>, dan potensi yang luas bagi perdagangan antara Malaysia dan China yang melihat ada keperluan untuk mewujudkan perwakilan Cina dalam Kabinet.

Mah menewaskan calon DAP, Dyana Sofya Mohd Daud dengan majoriti 238 undi sekali gus merampas kerusi Teluk Intan yang diduduki DAP selama dua penggal. - <strong>MYNEWSHUB.MY</strong>