GOIANIA - Jurulatih Luiz Felipe Scolari berkata, beliau tidak sabar menantikan kempen Piala Dunia bermula dan teringin supaya kejohanan bola sepak berprestij itu dimulakan sekarang.

Beliau berkata, memang baik jika ada masa yang lebih lama untuk membuat persiapan menjelang perlawanan pembukaan pada 12 Jun tetapi tidak terlalu banyak yang dapat dibuat apabila kejohanan semakin dekat.

Ketika 10 hari sebelum Brazil berdepan Croatia di Sao Paulo, katanya, apabila Piala Dunia sudah bermula tidak banyak yang dapat difikirkan kecuali misi "buat atau mati."

Scolari berusaha menjulang Piala Dunia untuk Brazil selepas pernah membimbing skuad itu muncul juara pada 2002. - AP