PASIR GUDANG - Lembaga Perumahan dan Hartanah Johor (LPHJ) akan mula berkuatkuasa tahun depan bagi memberi laluan kepada kerajaan negeri membuat persediaan rapi termasuk proses penstrukturan organisasi berkenaan.

Menteri Besar Johor, Datuk Seri Mohamed Khaled Nordin, berkata LPHJ tidak akan dapat beroperasi dengan jayanya dan hanya memberi cabaran pada kerajaan negeri jika ia ditandatangani Sultan Johor dan dilaksanakan serta-merta tanpa persediaan.

Katanya, buat masa kini kerajaan negeri sedang mengenal pasti pegawai yang berkelayakan sebelum melakukan pemindahan pegawai kerajaan berkenaan ke lembaga terbabit.

Beliau berkata demikian kepada pemberita selepas menghadiri majlis perasmian sambutan ulangtahun ke-50 Sekolah Menengah Kebangsaan Dato' Penggawa Timur, di sini sebentar tadi. - <strong>BH Online</strong>