PETALING JAYA - Penerbangan Malaysia (MAS) akan menumpukan terhadap perubahan radikal bagi memulih semula imej dan menyerlahkan potensi sebenar syarikat penerbangan kebangsaan itu.

Ketua Pegawai Eksekutif Kumpulannya, Ahmad Jauhari, berkata MAS perlu memanfaat dan menggunakan segala kelebihan aset yang dimiliki ketika ini untuk memastikannya kekal berdaya saing di masa hadapan.

"Satu-satunya pilihan yang ada ketika ini ialah melakukan perubahan yang radikal.

"Kami mempunyai empat aset yang ketara bertaraf dunia iaitu produk, perkhidmatan, keupayaan kejuruteraan dan rekod keselamatan yang cemerlang," katanya selepas mesyuarat agung tahunan ke-43 MAS di Kelana Jaya, Selangor, hari ini. -<strong> Berita Harian</strong>