<strong>Berikutan kenyataan mempertahankan kedudukan Menteri Besar Selangor Tan Sri Abdul Khalid Ibrahim, diakui wujud beberapa siri serangan hendap politik terhadap pemimpin PAS khsusnya Presiden Datuk Seri Abdul Hadi Awang.</strong>

<strong>Perkara itu didedahkan oleh Ahli Jawatankuasa PAS Pusat Dr Zuhdi Marzuki pada majlis Solat Hajat Perdana mempertahankan kerajaan negeri Selangor di Kediaman Rasmi Menteri Besar di Shah Alam, malam tadi.</strong>

Dalam serangan hendap berkenaan, dikatakan Abdul Hadi mempertahankan kedudukan Abdul Khalid sebagai Menteri Besar adalah kerana mahu menjaga kepentingan peribadi mereka yang sebenarnya tidak berasas.

<strong>"Saya dimaklumkan ada suatu bentuk serangan hendap yang dilakukan ke atas peribadi<a title="h ISU MB: Khalid Lahirkan Penghargaan Kepada Presiden Pas" href="http://mynewshub.my/main/2014/07/25/isu-mb-khalid-lahirkan-penghargaan-kepada-presiden-pas/" target="_blank"> Presiden PAS </a>bahawa mereka mempertahankan Abdul Khalid disebabkan kepentingan peribadi.</strong>

http://www.youtube.com/watch?v=tVeh2tvux04&amp;list=UU78eQrj9L-rgLHoSw-FbMWQ

<strong>"Serangan itu dilakukan dengan menggunakan sebuah akhbar portal internet dan sudah dirujuk siapakah wartawan yang melakukan serangan-serangan seperti itu dan wartawan itu memaklumkan bahawa serangan itu datang daripada orang-orang di sekeliling Ketua Umum Parti Keadilan Rakyat (PKR) Datuk Seri Anwar Ibrahim," katanya dalam ucapan di majlis berkenaan yang turut dihadiri Abdul Khalid.</strong>

<a href="http://mynewshub.my/main/wp-content/uploads/2014/08/DrZuhdi_3.jpg"><img class="aligncenter wp-image-298180" src="http://mynewshub.my/main/wp-content/uploads/2014/08/DrZuhdi_3.jpg" alt="DrZuhdi_3" width="530" height="352" /></a>

Beliau berkata serangan begitu membuatkan dirinya yang merupakan ahli PAS tidak boleh berdiam diri apabila Presiden PAS diserang secara hendap.

Dr Zuhdi berkata apabila beliau bangkit menyerang semula, serangan berkenaan dirinya dituduh pula sebagai ingin memecahbelahkan Pakatan Rakyat (PR) antara PAS-PKR dan DAP.

<strong>"Apakah bila ada serangan hendap, kita menyerang semula.. kita dianggap sebagai orang yang tidak amanah dan bertujuan meruntuhkan Pakatan Rakyat.</strong>

<strong>"Mengapa tindakan tidak diambil kepada orang yang melakukan serangan secara hendap itu?" katanya tegas.</strong>

<strong>Beliau berkata sehingga ke hari ini pun serangan itu dilakukan setiap hari dengan menggunakan portal berita tersebut termasuk akhbar-akhbar yang lain.</strong>

<strong>Dr Zuhdi kemudiannya membangkitkan tindakannya menentang Anwar dalam kerana tidak bersetuju dengan "Kajang Move".</strong>

(<strong>BACA</strong> - <strong><a title=" Ada Yang Tak Puas Hati Sebab Saya Lawan ‘Langkah Kajang’" href="http://mynewshub.my/main/2014/08/01/saya-lawan-langkah-kajang-sebab-itu-whatsapp-saya-dibocorkan/" target="_blank">Ada Yang Tak Puas Hati Sebab Saya Lawan 'Langkah Kajang'</a></strong>)

<strong>Menurut beliau, Langkah Kajang dilihat dalam pakatan itu sebagai satu jalan pintas untuk ke Putrajaya dan menubuhkan kerajaan Persekutuan tanpa menanti penggal pentadbiran selepas Pilihan Raya Umum ke-13 berakhir.</strong>

<strong>"Saya mengambil tindakan menentang dan mengkritik Ketua Umum Pakatan Rakyat disebabkan Kajang Move.</strong>

<strong>"Kajang Move ini merupakan jalan pintas untuk menuju <a title=" Festival Ramadan Putrajaya Terus Menggamit Pengunjung" href="http://mynewshub.my/main/2014/07/06/festival-ramadan-putrajaya-terus-menggamit-pengunjung/" target="_blank">Putrajaya</a>.</strong>

<strong>"PAS telah masuk bertanding dalam pilihan raya sejak tahun 1955 dan kita bersabar walaupun kita tidak menang pada tahun 2013 ketika pada waktu itu ramai pimpinan Pakatan Rakyat yakin bahawa kita akan ke Putrajaya.</strong>

<strong>"Allah telah mentakdirkan bahawa masih belum sampai masanya walaupun mendakwa kita mendapat undi popular lebih, tetapi masih belum sampai masa," katanya.</strong>

<strong>Beliau berkata selepas PRU-13 rakyat Selangor sekali lagi memberi mandat kepada Abdul Khalid untuk meneruskan tugas sebagai Menteri Besar bersama pasukannya untuk terus berkhidmat kepada rakyat.</strong>

<strong>"Rakyat Selangor memberi amanah negeri ini kepada Abdul Khalid dan 'team'nya supaya selepas ini kita akan menyinsing lengan, turun padang untuk memberi khidmat kepada rakyat dan bukan menjadikan negeri Selangor ini sebagai jalan pintas untuk dapat jawatan-jawatan penting di Putrajaya," katanya.</strong>

Dr Zuhdi berkata gerakan seperti itu merupakan satu pengkhianatan kepada rakyat Selangor yang mengundi PR atas lambang PAS-PKR-DAP kerana mahu pentadbiran dilakukan sebelum ini lebih telus dan amanah.

"Kajang Move ini ialah satu persoalan yang rakyat kena tahu.

"Gerakan untuk melakukan 'Kajang Move' ini tidakpun dimaklumkan sepenuhnya kepada pimpinan PR termasuk PAS.

<strong>"Sebab itu saya mengambil sikap mengkritik Ketua Umum PKR supaya dia bersabar dan tidak mengambil keputusan-keputusan yang unilateral yang melibatkan risiko besar kepercayaan rakyat kepada kita (PR)," katanya.</strong>

<a href="http://mynewshub.my/main/wp-content/uploads/2014/08/DrZuhdi.png"><img class="aligncenter wp-image-298183" src="http://mynewshub.my/main/wp-content/uploads/2014/08/DrZuhdi.png" alt="DrZuhdi" width="530" height="407" /></a>

Pada majlis malam tadi, Dr Zuhdi memberikan penerangan panjang lebar berkenaan isu sebaran petikan skrin Whatsapp berkenaan sebelum para tetamu meneruskan dengan Solat Isyak berjemaah dan juga Solat Hajat Perdana.

Solat Maghrib, bacaan Istikhazah dan juga Solat Isyak dipimpin oleh Ustaz Ahmad Dusuki di sebuah dewan di kediaman rasmi Abdul Khalid.

<a href="http://mynewshub.my/main/wp-content/uploads/2014/08/KhalidSolat_.jpg"><img class="aligncenter wp-image-298185" src="http://mynewshub.my/main/wp-content/uploads/2014/08/KhalidSolat_.jpg" alt="KhalidSolat_" width="530" height="398" /></a>

Pada majlis berkenaan ia dihadiri kira-kira 500 orang atas anjuran sebuah pertubuhan bukan kerajaan NGO, Geng Ustazdengan kerjasama Dewan Pemuda PAS Selangor. - <strong>MYNEWSHUB.MY</strong>

https://www.youtube.com/watch?v=tVeh2tvux04

https://www.youtube.com/watch?v=OB44cKU29yA

Oleh : <strong>KUMBANG WIRA | </strong>Video dan Foto :<strong> RIZA RAZAK
</strong>