KUALA LUMPUR - Nombor penerbangan Malaysia Airlines (MAS) MH17 ditukar kepada MH19 bermula 25 Julai ini.

Menurut MAS, langkah itu bagi menghormati waris mangsa tragedi pesawat MH17 pada 17 Julai lalu.

"Pengunaan nombor penerbangan MH17 bagi penerbangan dari Amsterdam ke Kuala Lumpur ditamatkan dan ditukar kepada MH19.

"Doa kami dan ingatan kami bagaimanapun sentiasa untuk mangsa tragedi MH17,” kata kenyataan itu hari ini.

Tambah kenyataan itu, kekerapan penerbangan ke Amsterdam bagaimanapun kekal dan operasi berjalan seperti biasa.

Pesawat MH17 yang dalam dari Amsterdam ke Kuala Lumpur ditembak peluru berpandu sewaktu melintasi kawasan bergolak di Ukraine.

Insiden itu meragut ratusan nyawa penumpang dan kakitangan pesawat itu yang terdiri daripada pelbagai kerakyatan. - mynewshub.my