GENEVA - Pertubuhan Kesihatan Sedunia (WHO) berkata jurucakapnya, Glenn Thomas berada di dalam pesawat penumpang Penerbangan Malaysia (MAS) MH17 yang dilaporkan ditembak jatuh di timur Ukraine, malam tadi.

Gregory Hartl, jurucakap WHO di Geneva berkata, rakannya berusia 49 yang juga rakyat Britain itu menaiki pesawat berkenaan untuk ke Melbourne, Australia, bagi menghadiri Persidangan Antarabangsa AIDS ke-20 yang akan bermula Ahad iini.

Hartl berkata, Thomas, yang tugasnya sering memberi taklimat kepada wartawan serta mengendalikan permohonan media untuk sesi temubual dan memberi ulasan, sudah berkhidmat dengan WHO sejak sedekad lalu. - AP