<strong>Parti PAS kini dilihat sudah menjalankan satu peranan baru tatkala menjelang sambutan Aidilfitri tahun ini apabila mereka didakwa mengutip zakat fitrah secara sendiri.</strong>

Diketahui, sebuah parti politik tidak mempunyai kuasa mengutip apa sahaja<strong><a title="350 Asnaf Terima Bantuan Zakat Tabung Haji" href="http://mynewshub.my/main/2014/07/18/350-asnaf-terima-bantuan-zakat-tabung-haji/" target="_blank"> zakat</a></strong> kerana ia adalah hak dan kuasa dalam kerajaan negeri.

Tersebar di laman internet gambar sekeping resit dari parti PAS tetapi ia diubah menjadi resit penerimaan zakat fitrah dibuat oleh seorang wanita dengan bayaran RM7 seorang.

<strong>Secara jelasnya, PAS sudah pun melangkaui peranan jabatan agama kerajaan negeri untuk mengutip zakat fitrah melalui amil-amil yang dilantik oleh pihak kerajaan negeri.</strong>

<strong>Adakah zakat fitrah yang dikutip oleh PAS ini digunakan untuk diberikan kepada para asnaf yang lapan atau ia akan digunakan juga untuk membiayai aktiviti<a title=" Ahli Politik Israel Yang Cantik Tapi Sayang… Punyai Hati Busuk" href="http://mynewshub.my/main/2014/07/17/ahli-politik-israel-yang-cantik-tapi-sayang-punyai-hati-busuk/" target="_blank"> politik</a> parti itu.</strong>

Cubaan mendapatkan reaksi daripada pemimpin PAS berkenaan isu ini gagal apabila mesej dan panggilan kepada Naib Presiden PAS Mahfuz Omar tidak mendapat jawapan.

Persoalannya, telah menjadi satu kesalahan di bawah undang-undang kerajaan negeri mengutip wang zakat fitrah tanpa kebenaran dan kuasa yang diberikan oleh kerajaan negeri.

Menurut beberapa laman blog, kutipan zakat itu dikatakan berlaku di Sabak Bernam, Selangor. -<strong> MYNEWSHUB.MY</strong>

Oleh :<strong> KUMBANG WIRA</strong>