KUALA LUMPUR - Indeks Pencemaran Udara (IPU) seluruh negara merekodkan bacaan baik setakat 8 pagi Khamis.

Menurut portal Jabatan Alam Sekitar (JAS), hanya dua kawasan mencatatkan IPU sederhana iaitu di Nilai, Negeri Sembilan (59) dan Bintulu, Sarawak (56).

Bacaan IPU antara 0 dan 50 dikategori sebagai baik, 51 hingga 100 (sederhana), 101 hingga 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal http://www.doe.gov.my untuk mengetahui bacaan IPU semasa. - BERNAMA