<p style="text-align: justify;">Doha - Arab Saudi berkata bahawa 10 lagi yang dijangkiti dengan virus korona Sindrom Pernafasan Asia Barat (MERSCoV) meninggal dunia dalam tempoh dua hari lalu, dan mengesan 20 kes jangkitan baharu virus berkenaan, meningkatkan jumlah jangkitan kepada 511.</p>
<p style="text-align: justify;">Lima daripada kematian berkenaan dilaporkan pada Selasa lalu dan lima lagi kelmarin, menurut kenyataan dalam laman web kementerian kesihatan.</p>
<p style="text-align: justify;">Ia menjadikan 157 kematian di Arab Saudi sejak MERSCoV, sejenis virus berbahaya seperti Sindrom Pernafasan Akut (SARS) dikesan dua tahun yang lalu.</p>
<p style="text-align: justify;"><strong>Kian meningkat</strong></p>
<p style="text-align: justify;">Pertubuhan Kesihatan Dunia kelmarin berkata bahawa sementara kebimbangan mengenai virus itu “kian meningkat”, penyakit itu tidak mencetuskan tahap kecemasan di peringkat global.</p>
<p style="text-align: justify;">Daripada 16 kes baharu yang dikenal pasti Rabu, dua mati. Daripada empat kes yang dikenal pasti pada Selasa, satu sudah meninggal dunia, kata kementerian.</p>
<p style="text-align: justify;">Kadar jangkitan di Arab Saudi meningkat beberapa minggu ini selepas penularan meluas dikaitkan dengan hospital di Jeddah dan Riyadh.</p>
<p style="text-align: justify;">Jumlah keseluruhan jangkitan hampir dua kali ganda pada April dan meningkat 25 peratus pada Mei.</p>
<p style="text-align: justify;">Penularan terbaharu itu mencetuskan kebimbangan kerana kemasukan jemaah di seluruh dunia pada Julai sempena bulan Ramadan.</p>
<p style="text-align: justify;">Saintis seluruh dunia berusaha mencari sumber sama ada haiwan atau empangan simpanan air untuk mengesan virus itu sejak kes pertama MERSCoV membabitkan manusia disahkan pada September 2012. REUTERS</p>