KUALA LUMPUR - Persatuan ICT Kebangsaan Malaysia (PIKOM) akan menganjurkan Ekspo Gaya Hidup Digital (DLE) selama tiga hari bermula 8 Ogos untuk menampilkan teknologi tinggi dan produk dan perkhidmatan berkaitan teknologi terkini.

Pengerusinya Cheah Kok Hoong berkata DLE yang memasuki tahun kelimanya merupakan platform utama untuk memahami dengan lebih baik teknologi di masa depan.

"Kami sentiasa mencari jalan untuk membawakan teknologi ke dalam kehidupan," katanya dalam satu kenyataan, sambil menambah PC Fair telah menjadi jenama isi rumah bagi produk ICT bayar dan bawa.

DLE akan menampilkan tiga segmen iaitu pertandingan ubah suai teknologi, forum teknologi dan pameran oleh syarikat teknologi untuk meningkatkan pengalaman pembelajaran digital bagi pengunjung.

"Bagi tahun ini, DLE bukan sahaja sekadar pameran teknologi. Kami akan menyediakan elemen sosial seperti pertandingan ubah suai teknologi dan isu semasa seperti penyelesaian barangan dan perkhidmatan, e-perkhidmatan kerajaan, konsep rumah pintar dan sebagainya.

"Dengan rekod prestasi lebih 30,000 pengunjung, kami bersedia untuk membawakan pengalaman teknologi revolusi kepada pengunjung," katanya. - BERNAMA