<strong>Seperti diduga penyerang Colombia, yang masih muda James Rodriguez meraih anugerah 'But Emas' sebagai penjaring terbanyak pada Piala Dunia FIFA 2014 di Brazil.</strong>

Dengan usianya yang baru mencecah 23 tahun, Rodriguez menjaringkan enam gol dalam lima perlawanan pada pertandingan edisi kali ini.

Ia juga merupakan kali pertama <strong><a title="Brazil Sah Tiket Separuh Akhir Kecewakan Colombia" href="http://mynewshub.my/main/2014/07/05/brazil-sah-tiket-separuh-akhir-kecewakan-colombia/" target="_blank">Colombia</a></strong> melakarkan sejarah, layak ke peringkat suku akhir atau lapan pasukan terbaik Piala Dunia apabila sebelum ini gagal melayakkan diri.

Di laman Facebook rasminya, Rodriguez dalam ucapannya menganggap penyokong Colombia dan barisan rakan sepasukan yang membantu menjadikan <strong><a title="Liga Super : Kelantan Mahu Catat Kemenangan" href="http://mynewshub.my/main/2014/06/23/kelantan-mahu-catat-kemenangan-pada-aksi-terakhir-liga/" target="_blank">kemenangan</a></strong> itu satu realiti.

<strong>"Pertama sekali, bersyukur kepada Tuhan, kepada anda yang mempunyai kekuatan menyokong sehingga saya memenangi anugerah ini.</strong>

<strong>"Terima kasih juga kepada rakan-rakan sepasukan yang mana kemenangan ini tidak akan berhasil tanpa kehadiran mereka," katanya.</strong>

https://www.facebook.com/photo.php?fbid=719139198133591&amp;set=a.188090881238428.42892.186676354713214&amp;type=1&amp;theater

Dalam penglibatannya di peringkat antarabangsa, beliau memiliki 27 caps penampilan antarabangsa dan sudah menjaringkan 11 gol bersama Colombia.

Penampilan pertamanya bersama pasukan kebangsaan negaranya ialah pada 11 Oktober 2011 dan ketika ini Rodriguez bermain untuk kelab di Liga Perancis; AS Monaco. - <strong>MYNEWSHUB.MY</strong>

Oleh : <strong>IKA</strong>

&nbsp;