MIRI - Seorang lelaki maut selepas ditembak dua lelaki dalam kejadian di Kampung Lusut, Taman Tunku, di sini malam semalam.

Ketua Polis Daerah Miri, Asisten Komisioner Gan Tian Kee berkata, mangsa, Chiong Siong Yu, 45, dari Jalan Pujut 1, meninggal dunia di hospital selepas terkena tiga das tembakan di bahagian kanan muka dan bahu kiri.

"Mangsa ditembak di sebuah kawasan yang dipercayai lokasi aktiviti sabung ayam dan siasatan polis di situ menemukan sembilan kelongsong peluru .45 milimeter serta sebutir peluru hidup," katanya kepada Bernama di sini hari ini.

Tambahnya, siasatan awal polis juga mendapati mangsa ditembak oleh dua suspek bertopeng yang masing-masing membawa pistol. - BERNAMA