New York – Seorang model kurus kering diperintah menjalani perkhimatan kemasyarakatan selama sehari oleh mahkamah selepas dia didapati bersalah mencuri makanan, dipercayai akibat `kebuluran’ di sebuah pasaraya pada 5 Mei lalu.

Mary Jean Conniff, yang mempunyai ketinggian enam kaki itu ditangkap oleh pengawal keselamatan di pasaraya berkenaan.

Dia didapati memasukkan makanan manis itu ke dalam beg tangan dan kocek seluarnya.

Model berkenaan terlibat dalam peragaan pakaian dan pernah memperagakan pakaian musim luruh Victor de Souza pada 2012, iaitu pereka pakaian yang pernah terlibat mereka baju selebriti seperti Lady Gaga, Sarah Jessica Parker, Naomi Campbell dan Rihanna.

Menurut pekerja di pasaraya itu, mereka berasa kesian dengan model tersebut dan beranggapan dia mencuri makanan termasuk kek dan biskut itu kerana kelaparan dan ketagih manisan.

``Saya tidak mahu mengadilinya kerana mungkin dia memerlukan makanan tersebut,’’ kata salah seorang pekerja di situ.