TEHRAN - Iran akan mengadakan rundingan langsung peringkat pegawai dengan Amerika Syarikat (AS) minggu depan, iaitu yang pertama sejak beberapa dekad lalu, dalam perkembangan yang tidak dijangkakan bagi menamatkan kebuntuan nuklear dengan Barat.

Perbincangan itu akan berlangsung di Geneva pada Isnin dan Selasa, menurut Kementerian Luar Iran dan Jabatan Negara AS dalam pengumuman yang mengejutkan hari ini.

Rundingan dua hala itu adalah yang pertama untuk Iran dan AS di luar kumpulan P5+1 Britain, China, Perancis, Russia, AS campur Jerman yang berusaha untuk mencapai penyelesaian bersejarah isu nuklear. - AFP