Kota Kinabalu - Seorang keldai dadah perempuan warga china dicekup selepas didapati membawa 4.8 kilogram dadah disyaki jenis syabu di Lapangan Terbang Antarabangsa Kota Kinabalu Terminal 2 (KKIA 2) Ahad lalu.

Pengarah Kastam Negeri Sabah, Datuk Janathan Kandok berkata, suspek berusia 21 tahun itu ditahan pada jam 10.50 malam.

"Penahanan suspek dilakukan sebaik pemeriksaan bagasi yang menemui dadah itu disimpan di ruang rahsia bagasi terbabit.

"Nilai dadah keseluruhan bernilai RM930, 000," katanya pada sidang akhbar sebentar tadi.

Menurutnya, suspek kini direman selama tujuh hari bermula semalam hingga 29 Jun ini. - <strong>myMetro Online</strong>