Fungsi hashtag(#) pada laman sosial seperti Instagram adalah meletakkan gambar pada kumpulannya yang mempunyai kaitan dengan hashtag digunakan.

Namun tak dapat dinafikan, menggunakan hashtag untuk berlawak selain menaikkan jumlah view gambar yang dikongsikan adalah perkara biasa.

<strong>Bagaimanapun, seorang pengguna Instagram dianggap keterlaluan apabila menggunakan hashtag #prayforgaza #prayforMH370 dan #prayforMH17 untuk membuat kelakar di saat insiden ini menyentuh hati kebanyakan rakyat Malaysia.</strong>

Apatah lagi tragedi yang berlaku di Gaza, kehilangan pesawat MH370 sampai ke hari ini dan nahas udara MH17 semalam adalah sesuatu yang serius dan bukan perkara main-main kerana melibatkan nyawa manusia yang sangat ramai.

Akibatnya dia ditegur oleh ramai pengguna Instagram lain kerana meletakkan 'lubang hidungnya' sebaris dengan tragedi menyedihkan ini.

Semoga pengguna Instagram terbabit insaf atas ketelanjurannya dan perbuatan ini diambil pengajaran buat yang lain agar lebih sensitif dan tidak main-main dengan peristiwa sedih selepas ini. <strong>- MYNEWSHUB.MY</strong>

<strong>Oleh: REM RAMZI</strong>