KUALA LUMPUR - Syarikat Bekalan Air Selangor Sdn. Bhd. (Syabas) kerugian jutaan ringgit selepas kehilangan air sebanyak 2,469,612.76 meter padu sejak 1 Januari hingga 18 Julai lalu.

Syabas dalam satu kenyataan memberitahu, kerugian itu termasuk akibat perbuatan mencuri air oleh pihak tidak bertanggungjawab.

“Dalam keadaan kekurangan bekalan air waktu ini, perbuatan mencuri air daripada paip utama Syabas memburukkan lagi keadaan bekalan air.

“Ia boleh menyebabkan masalah gangguan bekalan air sehingga menganggu aktiviti harian pengguna,” kata kenyataan itu hari ini.

Menurut kenyataan itu, Syabas merekod sebanyak 1,944 aduan kes curi air sejak Januari lalu dan sebanyak 182 daripadanya diklasifikasikan sebagai sahih.

Jelas kenyataan itu, Syabas telah mengambil tindakan lanjut ke atas kesemua kes tersebut. - mynewshub.my