Mayat model kelahiran Estonia, Regina Soosalu akan disemadikan di Malaysia berikutan masalah kewangan yang dihadapi keluarganya.

Abang mendiang, Silver mengesahkan kepada Malay Mail bahawa ahli keluarga mereka akan mengebumikan mayat Regina di sini setelah mendapat kebenaran untuk menuntut mayat adiknya daripada pihak berkuasa.

"Kami tidak akan membawa pulang mayat Regina ke Estonia kerana perbelanjaannya sangat tinggi dan kami sendiri masih mengumpul wang untuk datang ke Malaysia," katanya.

Sebelum ini, Konsulat Estonia di Malaysia, Datuk Harbans Singh mendedahkan perbelanjaan untuk membawa pulang mayat Regina menelan kos sebanyak RM120,000 dan beliau telah menasihatkan ahli keluarga Regina untuk mengebumikan mayat model itu di Malaysia sahaja.

Ahli keluarga model berusia 26 tahun itu dijadualkan tiba di Malaysia, Khamis ini untuk menguruskan pengebumian Regina.

Pihak berkuasa masih lagi menyiasat kematian Regina yang ditemui mati di Pulau Rawa, Johor di mana merupakan destinasi percutian yang sering dilawatinya bersama kekasih, Tunku Alang Reza Tunku Ibrahim pada 1 Julai lalu.

<strong><a title="Mangsa Bunuh Model Estonia, Teman Lelaki Pernah Ditahan" href="https://www.google.com/url?q=http://mynewshub.my/main/2014/07/11/mangsa-bunuh-model-estonia-teman-lelaki-pernah-ditahan/&amp;sa=U&amp;ei=l6vEU4P6O46syATmyoCAAQ&amp;ved=0CAoQFjAC&amp;client=internal-uds-cse&amp;usg=AFQjCNHfyG9fYkEOJ5AlAD7QQhA_Y8tQpg" target="_blank">Regina </a></strong>disyaki telah dibunuh berikutan penemuan kesan lebam dan luka di tubuh badannya.

Setakat ini, tujuh individu telah ditahan untuk disoal siasat berhubung kematian model tersebut. - <strong>MYNEWSHUB.MY</strong>

Oleh:<strong> AUDREY LEE</strong>

&nbsp;