Dalam setahun saja, Samsung telah mengeluarkan lima jenis jam tangan pintarnya dan yang terbaru iaitu Samsung Gear Solo.

Menurut laporan terbaru akhbar 'Chosun llbo', Samsung Gear Solo akan menjadi peranti pertama yang mengenakan sokongan kad-SIM terbina.

Ia telah diperkatakan sejak beberapa bulan sebelum ini, dan kini akan diperkenalkannya pada IFA 2014 yang dijadualkan pada bulan September.

Dengan penggunaan kad-SIM terbina pada jam tangan pintar, ia sekaligus akan membolehkan jam tangan tersebut digunakan secara individu, dan turut digunakan untuk menjawab panggilan, SMS, dan sebagainya.

Mungkin pengguna perlu menggunakan fon telinga berasaskan Bluetooth supaya tidak kelihatan janggal ketika menggunakannya.

Samsung sebelum ini telah memperkenalkan keluarga Gear mereka pada pengenalan Galaxy Note 3, dan kini selang setahun, mereka telah mempunyai sebanyak lima peranti dibawah keluarga Gear, iaitu Galaxy Gear, Gear 2, Gear 2 Neo, Gear Fit dan juga Gear Live.

Sumber: <a href="http://www.sammobile.com/2014/08/08/samsung-is-expected-to-announce-the-gear-solo-during-ifa-2014/#.U-S3HK9fTC8.twitter" target="_blank">SamMobile</a>

Oleh: <strong>hzqahmd</strong>