CHUKAI - "Maksu tolong! tangan saya berdarah," itulah laungan kesakitan seorang murid Tahun Dua Sekolah Kebangsaan (SK) Seri Bandi II, Mohd Kamarulnizam Razak, kepada ibu saudaranya, Rasida Jusop, 17, apabila sebiji mercun bola meletup di tangannya.

Dalam kejadian kira- kira jam 7.45 malam Khamis lalu, di rumahnya di Kampung Seri Bandi di sini, mangsa berusia lapan tahun itu keluar dari rumah selepas berbuka puasa apabila diajak rakan-rakan bermain bunga api dan mercun.

Akibat letupan kuat mercun bola yang dipegangnya itu, menyebabkan tiga jari dan tapak tangan kanannya melecur teruk. - <strong>Berita Harian </strong>