KUALA LUMPUR - Satu laluan kontra ke Putrajaya dan Universiti Putra Malaysia (UPM) di Lebuhraya Sungai Besi (BESRAYA) akan dibuka pada Isnin ini bagi mengurangkan kesesakan.

Laluan itu akan dibuka di KM 5.3 hingga KM 3.8 lebuh raya itu bagi mengurangkan kesesakan selepas Plaza Tol Mines Selatan, menurut Besraya (M) Sdn Bhd dalam satu kenyataan di sini, hari ini.

Laluan kontra itu akan dibuka bermula jam 3.30 petang hingga 8 malam.

Menurut kenyataan itu, pengguna lebuh raya itu yang ingin ke Putrajaya digalakkan untuk menggunakan laluan kontra berkenaan.

Untuk maklumat lanjut, orang ramai boleh menghubungi Besline di talian 1-800-88-0999 atau layari laman web BESRAYA di www.besraya.com.my atau twitter BESRAYA di @BESRAYAtrafik. - BERNAMA