<span style="color: #ff0000;"><strong>KEMASKINI</strong></span> <strong>Pukul 6.07 Petang</strong>

Sebuah syarikat penerbangan swasta Swiftair hari ini turut memaklumkan bahawa pihaknya terputus hubungan radar dengan sebuah pesawatnya yang digunakan oleh syarikat penerbangan Air Algerie yang membawa 110 orang penumpang dan enam anak kapal.

Dalam satu notis dipaparkan di laman webnya, syarikat itu berkata pesawat itu berlepas dari Burkina Faso pada pukul 1.17 pagi waktu tempatan dan sepatutnya mendarat di Algiers, Algeria pada pukul 5.10 pagi tetapi pesawat itu tidak tiba.

<strong>Laporan Awal</strong>

<strong>Pihak berkuasa penerbangan Algeria mendakwa telah terputus hubungan dengan pesawat Air Alegrie yang sedang dalam penerbangan dari Ouagadougou di Burkina Faso ke Algiers.</strong>

Pesawat itu dilaporkan hilang kira-kira 50 minit berlepas, memetik laporan media Reuters.

Sementara itu, agensi berita APS yang turut melaporkan kejadian itu memaklumkan tiada jumlah penumpang yang diberikan yang menaiki pesawat AH5017 itu. - <strong>MYNEWSHUB.MY</strong>