RASANYA sudah agak lama kita tidak mendengar khabar mengenai biduanita negara, Datuk Sharifah Aini atau lebih dikenali dengan Kak Pah.

Kira-kira dua hari lalu, sahabat baiknya, Khalilah Mohd Talha telah memaklumkan bahawa penyanyi itu sedang menjalani rawatan rapi di sebuah hospital swasta menerusi akaun <a href="https://www.facebook.com/pages/Datuk-Sharifah-Aini/146156605112?ref=stream" target="_blank">Facebook</a> rasminya.

<a href="http://mynewshub.my/main/wp-content/uploads/2014/05/sa.jpg"><img class="aligncenter size-medium wp-image-272845" src="http://mynewshub.my/main/wp-content/uploads/2014/05/sa-297x300.jpg" alt="sharifah aini" width="297" height="300" /></a>

Tidak dijelaskan apa penyakitnya, namun dia telah menyampaikan pesanan daripada Kak Pah kepada peminatnya yang berbunyi:

<strong>"Setiap dari kita tidak tahu bila kita akan dijemput olehNYA...Jika ditakdirkan ALLAH, sampai masanya untuk saya pulang ke RahmatuLLAH, jika ditakdirkan ujian yang ALLAH berikan ini berakhir dengan saya keluar sebagai jenazah...dengan hati yang damai, saya tenang dan REDHA dengan apa yang telah ditetapkan. Doakan saya berakhir dalam KHUSNUL KHOTIMAH. </strong>

<strong>"Sesuatu yang saya ingin anda, keluarga FB saya tahu ialah...saya TERAMAT SAYAAAAAAAAAAAAAAANGKAN ANDA SEMUA...saya sangat menghargai segala kasih sayang, ingatan, doa dan budi baik yang telah anda curahkan kepada saya selama ini. Doakanlah kesejahteraan saya, sedekahkanlah Al-Fatihah, ingatlah saya dalam setiap DOA anda. In Shaa ALLAH, kita semua akan menjadi keluarga semula di JANNAH!</strong>

<strong>"Satu pesanan saya, seandainya saya sudah tiada...gunakanlah FB ini kearah kebaikkan...untuk menjaga Silaturrahim...untuk saling menasihati...bukan untuk mengumpat...menabur fitnah...dan segala perbuatan yang sia-sia dan mendatangkan dosa. Kasihanilah diri anda sendiri.</strong>

<strong>"Begitu pantas masa berlalu...45 tahun saya bergelar anak seni.......terlalu banyak kenangan, terlalu banyak pengalaman...pahit dan manis...begitu ramai yang telah membesar dengan lagu-lagu saya... namun yang pasti, perjalanan panjang penuh berwarni-warni yang telah saya lalui ini tidak akan terjadi tanpa kehadiran anda, peminat-peminat yang sentiasa memberi sokongan tidak pernah berbelah-bagi selama keberadaan saya dalam dunia seni. Anda adalah pembakar semangat, pendorong untuk saya untuk terus bertahan. Tanpa anda siapalah saya.</strong>

<strong>"Ketahuilah, sedari mula saya melangkahkan kaki dalam dunia seni sehingga ke hari ini, niat saya tidak pernah berubah, ikhlas untuk menggunakan anugerah suara yang telah dikurniakan ALLAH ini dengan sebaik mungkin. Always remember that I sing with LOVE! Walau apapun yang berlaku, saya ingin anda tahu yang saya teramat hargai kehadiran, kasih sayang dan sokongan anda selama ini. Segala kebaikkan anda tidak akan pernah luput dari ingatan, dan akan saya bawa hingga ke akhir hayat.</strong>

<strong>"Doakan kesejahteraan saya dunia dan akhirat sebagaimana saya sentiasa mendoakan kebaikkan dan kesejahteraan buat semua keluarga dan peminat-peminat saya di sini. In Shaa Allah, jika dipanjangkan usia dan diizinkankan Allah, kita akan berjumpa lagi.</strong>

<strong>"Salam Santun Erat Silaturahim Wa Ukhuwah Fillah &amp; Salam Teramat Sayang Untuk Adik-Adik Kak Pah dan Semua Anak-Anak Ummie Sharifah yang dikasihi di FB ini."</strong>

Bagaimanapun, menerusi statusnya yang bertarikh 9 May, Kak Pah pernah berkongsi mengenai penyakit <a title="Sharifah Aini KONGSI Pengalaman Kena H1N1 Dalam Facebook" href="http://mynewshub.my/main/2014/05/09/sharifah-aini-kongsi-pengalaman-kena-h1n1-dalam-facebook/" target="_blank">radang paru-paru</a> yang dialami mereka sekeluarga beberapa bulan sebelum itu akibat jangkitan daripada seorang tetamu.

Ia menyebabkan penyanyi itu terlantar di hospital selama 28 hari.

<a href="http://mynewshub.my/main/wp-content/uploads/2014/05/kakpah.jpg"><img class="aligncenter size-medium wp-image-272840" src="http://mynewshub.my/main/wp-content/uploads/2014/05/kakpah-300x160.jpg" alt="Datuk Sharifah Aini Sedang Jalani Rawatan Di Hospital" width="300" height="160" /></a>

Menerusi laman sosial itu, hampir 700 komen yang diterima daripada para peminatnya mendoakan agar Kak Pah akan segera sembuh dan tabah dengan ujian yang dihadapinya.

<a href="http://mynewshub.my/main/wp-content/uploads/2014/05/KAK-PAH.jpg"><img class="aligncenter size-medium wp-image-272842" src="http://mynewshub.my/main/wp-content/uploads/2014/05/KAK-PAH-259x300.jpg" alt="Datuk Sharifah Aini Sedang Jalani Rawatan Di Hospital" width="259" height="300" /></a>

Kami turut mengharapkan penyanyi kesayangan ramai ini akan segera sihat dan kembali memeriahkan pentas hiburan tanahair dengan lagu-lagunya yang cukup menggamit memori...

Oleh: <strong>ELZA /MYNEWSHUB.MY</strong>

&nbsp;