<p style="text-align: justify;">PETALING JAYA - Nama penyanyi Shila Amzah ketika ini hangat diperkatakan kononnya dia sedang bercinta dengan bekas calon angkasawan program AXE-Tronaut 2013 iaitu Adam Tun Tuah.</p>
<p style="text-align: justify;">Shila, 24, dilaporkan telah memuat naik sekeping gambarnya bersama seorang lelaki dipercayai Adam dengan wajah pemuda itu ditutup termasuk gambaran kata-kata pada kapsyen kononnya sedang bersahabat dengan individu itu.</p>
<p style="text-align: justify;">Ia menarik perhatian peminat untuk mengetahui kesahihan sama ada mereka bercinta atau pun tidak.</p>
<p style="text-align: justify;">Identiti lelaki berkenaan mula tersebar apabila Adam turut memuat naik gambar mereka di laman Instagram miliknya.</p>
<p style="text-align: justify;"><a href="http://mynewshub.my/wp-content/uploads/Adam-Shila-2.png"><img class="aligncenter size-medium wp-image-270730" src="http://mynewshub.my/wp-content/uploads/Adam-Shila-2-189x300.png" alt="Adam Shila 2" width="189" height="300" /></a></p>
<p style="text-align: justify;"><strong>Sumber memberitahu, kedua-dua mereka berkawan rapat dan pernah beberapa kali bertemu terutamanya semasa perjumpaan ahli kelab peminat Shila ketika wanita berkenaan pulang ke tanah air dari China.</strong></p>
<p style="text-align: justify;">Usaha mStar Online untuk mendapatkan komen Shila mengenai khabar terbaharu itu bagaimanapun tidak berjaya kerana dia kini berada di Shanghai, China, untuk urusan berkaitan seninya.</p>
<p style="text-align: justify;">Shila sebelum ini pernah menjalinkan hubungan cinta dengan aktor Sharnaaz Ahmad sebelum dikaitkan berkawan rapat dengan Johan As'ari.</p>
<p style="text-align: justify;">Manakala Adam sebelum ini pernah menjadi lima peserta terbaik program The Malaysian AXE-tronaut yang akan mewakili negara ke Akademi Angkasa AXE Apollo yang berpangkalan di Orlando, Florida, Amerika Syarikat.</p>
<p style="text-align: justify;">Bagaimanapun dia tewas kepada peserta wanita, Roshini Muniam dalam misi pencarian bakal angkasawan itu.</p>
<p style="text-align: justify;">Adam pula mengelak untuk memberi sebarang komen berhubung gosip terbaharu berkenaan. - <strong>mStar Online</strong></p>