GEORGETOWN - Kebanyakan kawasan rendah di sekitar bandar raya ini dinaiki air berikutan hujan lebat sejak malam tadi.

Jalan yang terjejas kebanyakannya jalan utama menyebabkan beribu kenderaan terbabit dalam kesesakan lalu lintas.

Antara kawasan yang terjejas teruk ialah Jalan P Ramlee yang dinaiki air sehinga ke paras dada.

Sehubungan itu, pengguna jalan raya dinasihatkan mengelak menggunakan Jalan Masjid Negeri, Jalan Scotland, Jalan Air Itam, Jalan Terengganu dan sebahagian Jalan Perak.