KUALA LUMPUR - Media Prima Berhad (Media Prima) membatalkan penganjuran majlis Rumah Terbuka Aidilfitri syarikat itu yang dijadualkan pada 25 Ogos ini.

Media Prima dalam satu kenyataan berkata, pembatalan itu bagi menghormati ahli keluarga penumpang dan kakitangan pesawat Malaysia Airlines (MAS) MH370 dan 17.

'Majlis Rumah Terbuka Aidilfitri yang dijadualkan pada 25 Ogos 2014 telah dibatalkan sebagai menghormati ahli keluarga terlibat," kata kenyataan itu di sini hari ini.

Media Prima memaklumkan, syarikat itu berada sangat sedih dan bersimpati ke atas mereka yang kehilangan orang tersayang dalam insiden kedua-dua pesawat terbabit.

Justeru, Media Prima berharap orang ramai memahami pendirian syarikat tersebut dan terus memberi sokongan.

Pesawat MAS MH370 hilang semasa dalam penerbangan ke China manakala pesawat MH17 dipercayai ditembak jatuh dengan peluru berpandu sewaktu berada di ruang udara Ukraine. - mynewshub.my