MIRI - Seorang ibu dan bayi perempuannya berusia lapan bulan rentung apabila kereta dipandu wanita itu terbakar selepas bertembung dengan sebuah pacuan empat roda di Jalan Bakam di sini awal pagi ini.

Akibat pertembungan itu, Proton Saga dipandu Rohnalee Labo, 28, meletup sebelum terbakar menyebabkan dia dan bayi perempuannya Adira A-Amir gagal menyelamatkan diri dan rentung di tempat kejadian.

Ketua Polis Miri, ACP Gan Tian Kee yang mengesahkan kejadian itu berkata, kemalangan itu berlaku kira-kira 6.30 pagi. - BERNAMA