DARWIN, Australia - Seorang nelayan merakamkan gambar seekor buaya air masin sepanjang lima meter membaham seekor buaya lain sepanjang tiga meter di Kepulauan Tiwi, di sini pada Sabtu lalu.

Nelayan tersebut, Warren Smith berada pada kedudukan 10 meter dari tempat kejadian untuk menangkap gambar haiwan ganas itu.

Semasa kejadian, Smith yang bekerja sebagai seorang pemandu pelancong berada bersama sekumpulan pemancing.

Menurutnya, dia mengambil kamera dan merakamkan kejadian tersebut sejurus melihat buaya yang lebih kecil itu berada di dalam rahang buaya berkenaan. - Agensi

&nbsp;