<p style="text-align: justify;">Los Angeles – Siapa tidak kenal Kim Kardashian. Wanita yang gilakan glamor dan sering menjadi tumpuan paparazi. Namun peliknya, kali ini dia tidak mahu perkahwinannya dengan Kanye West diperbesarkan.</p>
<p style="text-align: justify;">Sebaliknya majlis perkahwinan itu akan dijalankan dengan privasi dan tidak akan difilemkan untuk ditayangkan di televisyen.</p>
<p style="text-align: justify;">``Kami tidak akan menayangkan perkahwinan ini untuk rancangan realiti Keeping Up With The Kardashians.</p>
<p style="text-align: justify;">``Privasi adalah keutamaan utama kami,’’ katanya yang turut menafikan khabar angin bahawa dia dan Kanye sudah berkahwin.</p>
<p style="text-align: justify;">Menurut Kim, jumlah mereka yang akan dijemput pada hari perkahwinannya juga tidak ramai dan senarai itu masih belum dikeluarkan.</p>
<p style="text-align: justify;">Sebelum ini terdapat laporan bahawa Kim sedang bekerjasama dengan pereka fesyen Lanvin, Alber Elbaz untuk rekaan baju pengantinnya.</p>
<p style="text-align: justify;">Malah Kim juga dilaporkan sudah memilih baju perkahwinannya.</p>