<p style="text-align: left;">Sepang - Jabatan Kastam Diraja Malaysia (JDKM) Lapangan Terbang Antarabangsa Kuala Lumpur (KLIA) berjaya mematahkan dua cubaan penyeludupan dadah oleh dua wanita warga China dalam kes berasingan di Terminal Penerbangan Tambang Murah (LCCT), di sini Isnin dan Selasa lalu.</p>
<p style="text-align: left;">Pengarah Kastam KLIA, Datuk Chik Omar Cik Lim berkata, dalam kejadian pertama pada 30 Disember lalu kira-kira jam 2.15 pagi, pemeriksaan ke atas bagasi seorang warga China mendapati dia menyembunyikan serbuk  putih sebanyak 6.1 kilogram (kg) dipercayai syabu bernilai RM1.159 juta.</p>
<p style="text-align: left;">"Semua serbuk putih itu disorok di dalam 14 pasang tapak kasut yang  dimasukkan ke dalam bagasi.</p>
<p style="text-align: left;">"Sementara kes kedua pada 31 Disember kira-kira jam 1.30 pagi, di mana seorang wanita berusia 29 warga China ditahan dan pemeriksaan ke atas bagasi mendapati terdapat dua gulungan wayar yang terdapat serbuk putih disyaki dadah jenis syabu seberat 3 kg bernilai RM570,000," katanya pada sidang media di sini, sebentar tadi. - <strong>BH Online</strong></p>