Seekor buaya seberat hampir 998 kilogram ditangkap di Uganda selepas misi memburu dijalankan selama empat hari.

Menurut laporan New Vision Uganda, reptilia yang dianggarkan berusia 80 tahun itu terpaksa ditangkap selepas ia membunuh empat orang dan mencederakan beberapa yang lain baru-baru ini.

<a href="http://mynewshub.my/wp-content/uploads/BkoX5-HCMAAk_9a.jpg"><img class="alignnone size-full wp-image-259652" alt="BkoX5-HCMAAk_9a" src="http://mynewshub.my/wp-content/uploads/BkoX5-HCMAAk_9a.jpg" width="600" height="450" /></a>

Ia membuatkan nelayan takut untuk meneruskan rutin pekerjaan mereka.

Pihak Berkuasa Hidupan Liar Uganda (UWA) menggunakan umpan daging yang diikat pada kayu dan tali untuk memerangkap buaya gergasi tersebut.

Sebaik berjaya ditangkap, ratusan penduduk mula berkumpul untuk melihat sendiri buaya yang selama ini menakutkan mereka.

Buaya berkenaan akan dibawa ke Taman Negara Murchison Falls di Lolim untuk dipelihara di sana.

Walaupun saiz buaya yang ditangkap di Uganda ini agak besar, rekod bagi buaya terberat yang pernah direkodkan setakat ini adalah 1043 kilogram bernama Lolong yang mati pada Februari 2013 di Taman Buaya Davao, Filipina. <strong>- MYNEWSHUB</strong>

Oleh: REM RAMZI
Sumber: wafflesatnoon.com